डिवाइस खाना भी बनाएगी; खाना बर्बाद नहीं होगा, एआई बताएगी कितना बनाएं
आर्टिफिशियल इंटेलिजेंस (AI) ने किचन को स्मार्ट बना दिया है।
आर्टिफिशियल इंटेलिजेंस (AI) ने किचन को स्मार्ट बना दिया है। सीरी, एलेक्सा और गूगल जैसे वॉयस असिस्टेंट एप्लिकेशन किचन में ‘कामवाली’ की तरह मददगार बनकर उभरे हैं।
ये डिजिटल हेल्प किचन के समान, फूड आइटम्स के बारे में बताने और व्यस्त होने पर चिमनी, कॉफी मशीन और अवन को ऑन-ऑफ करने का काम कर रहे हैं।
सेहत का हाल बताने के साथ कलाई पर बंधी डिवाइस खाना भी बनाएगी 
एआई स्मार्ट वॉच से अटैच है। यह वजन, हेल्थ की जरूरतों और इंसान के खाने की इच्छा को भी बता सकती है।
अब ऐसे टूल्स पर भी काम किया जा रहा है जो किचन में खाना पका सकते हैं। खाना तैयार होने पर मैसेज से बताएंगे भी कि खाना तैयार है और आप इसे एंजॉय कर सकते हैं।
एआई से जरूरत के हिसाब से खाना बनाने में भी मदद मिल सकेगी। कई बार खाना इतना ज्यादा बन जाता है कि उसे फेंकना पड़ता है। लेकिन जरूरत के लिहाज से खाना कितना बनाना है, स्मार्ट किचन में फिक्स एआई यह भी बताएगा।
खबर में आगे बढ़ने से पहले इस पोल में अपनी राय दें
किचन में सामान कम हो रहा तो लिस्ट तैयार करने की जरूरत नहीं
अब आपको सब्जी, चीनी, नमक मिर्च-मसाले की लिस्ट बनाने की कोई जरूरत नहीं होगी। अब ऐसे फ्रिज तैयार किए जा रहे हैं जो बता सकेंगे कि दूध खत्म हो गया। हरी धनिया है या नहीं। भिंडी खत्म हो गई है, बाजार से लानी होगी। फ्रिज में अभी कितना टमाटर बचा हुआ है। यह सब कुछ किचन की एआई डिवाइस बताएगी।
दाल-चावल में कितना प्रोटीन, कितना कार्बोहाइड्रेट एआई से जानें
एआई किचन में बनी डिश में मौजूद विटामिन और न्यूट्रिएंट्स की मात्रा के बारे में भी बताएगा। घर में कोई डिश बनी है तो एआई बताएगा कि उसमें कितना प्रोटीन, कितना आयरन और कितना कार्बोहाइड्रेट मिलेगा?
इसके लिए एक सॉफ्टवेयर तैयार किया गया है।
आईटी एक्सपर्ट ने एआई पर निर्भरता के बताए खतरे 
आईटी एक्सपर्ट दिनेश भट्‌ट का कहना है कि शहरों में पति-पत्नी के नौकरीशुदा होने की वजह से संकट रहता है कि खाना कौन बनाए। या हेल्प को कौन बताए कि क्या बनाना है। या किचन में कौन सा समान खत्म हो गया है। ऐसी स्थिति में आर्टिफिशियल इंटेलिजेंस मददगार बनकर सामने आया है।
एआई खाना तो बनाएगा लेकिन स्वाद कैसे लाएंगे 
किचन में आर्टिफिशियल इंटेलिजेंस के इस्तेमाल में अभी कई चुनौतियां मौजूद हैं। स्वाद को लेकर आप मशीन पर निर्भर हो जाएंगे।
दरअसल, अभी जो खाना बनता है वह स्वाद के मामले में हमेशा अलग-अलग होता है। लेकिन जब मशीन से खाना बनेगा तो उसका स्वाद एक जैसा होगा। भारतीय घरों में खाना बनाना लोगों का शौक है। मगर मशीन पर निर्भर होने का मतलब होगा कि हम खाना पकाने का अपना कौशल भूल जाएंगे।